

**REPUBLIKA HRVATSKA**

**ZADARSKA ŽUPANIJA**

**OPĆINSKO VIJEĆE**

**Komisija za izbor i imenovanja**

**KLASA:007-01/18-01/2**

**URBROJ: 2198/31-02-18-6**

**Gračac, 11. svibnja 2018. g.**

 Po raspisanom Javnom pozivu za isticanje kandidatura za izbor članova i zamjenika članova Savjeta mladih Općine Gračac, Komisija za izbor i imenovanja podnosi

**IZVJEŠĆE O PROVJERI FORMALNIH UVJETA**

Zaprimljene su 2 omotnice označene kao prijedlozi kandidata za članove Savjeta mladih Općine Gračac. Provjerom formalnih uvjeta Javnog poziva utvrđeno je:

1. Predlagatelj Udruga „Prospero“ predložila je Tinu Antunović za člana i Dušicu Basta za zamjenika člana. Prijedlog je pravovremen, ali nepotpun jer nije priložen preslik izvatka iz odgovarajućeg registra, izvoda iz statuta ili drugog akta iz kojega je vidljivo da je Udruga „Prospero“ ovlaštena biti predlagatelj po ovom Javnom pozivu;
2. Predlagatelj Udruga „Prizma“ predložila je Silvestra Petrova za člana i Irineja Biletića za zamjenika člana. Prijedlog je nepravovremen jer je upućen nakon isteka roka za dostavu prijedloga te nepotpun, jer nisu priložena uvjerenja o prebivalištu ili boravištu predloženih kandidata niti preslik izvatka iz odgovarajućeg registra, izvoda iz statuta ili drugog akta iz kojega je vidljivo da je Udruga „Prizma“ ovlaštena biti predlagatelj po ovom Javnom pozivu.

Budući da nije zaprimljena niti jedna važeća kandidatura koja ispunjava formalne uvjete, a u Savjet mladih se bira 5 članova i 5 zamjenika, Javni poziv za isticanje kandidatura za izbor članova i zamjenika članova Savjeta mladih Općine Gračac od 6. travnja 2018. godine se poništava te će se provesti novi postupak objave Javnog poziva.

  **PREDSJEDNICA:**

 **Ivana Tomić**